**Ordinul MECS nr. 4621/2015 - modificarea si completarea Metodologiei-cadru de organizare si functionare a consiliului de administratie din unitatile de invatamant preuniversitar, aprobata prin Ordinul MEN nr. 4619/2014**

Ordinul ministrului educatiei si cercetarii stiintifice nr. 4621/2015 pentru modificarea si completarea Metodologiei-cadru de organizare si functionare a consiliului de administratie din unitatile de invatamant preuniversitar, aprobata prin Ordinul ministrului educatiei nationale nr. 4619/2014 a fost publicata in Monitorul Oficial, Partea I, nr. 601 din 10 august 2015.

In conformitate cu prevederile art. 94 alin. (2) si ale art. 96 din Legea educatiei nationale nr. 1/2011, cu modificarile si completarile ulterioare, in temeiul Hotararii Guvernului nr. 26/2015 privind organizarea si functionarea Ministerului Educatiei si Cercetarii Stiintifice,

**ministrul educatiei si cercetarii stiintifice emite** prezentul ordin.

**Art. I.** - Metodologia-cadru de organizare si functionare a consiliului de administratie din unitatile de invatamant preuniversitar, aprobata prin Ordinul ministrului educatiei nationale nr. 4.619/2014, publicat in Monitorul Oficial al Romaniei, Partea I, nr. 696 din 23 septembrie 2014, se modifica si se completeaza dupa cum urmeaza:

1. La articolul 4, dupa alineatul (3) se introduce un nou alineat, alineatul (4), cu urmatorul cuprins:  
„(4) In consiliile de administratie ale unitatilor de invatamant preuniversitar, din cota rezervata parintilor un loc este repartizat, cu drept de vot, unui reprezentant al elevilor, care a implinit varsta de 18 ani.”

2. La articolul 5 alineatul (2), litera a) se modifica si va avea urmatorul cuprins:  
„a) solicita, in scris, consiliului local, primarului, respectiv consiliului judetean/Consiliului General al Municipiului Bucuresti, presedintelui consiliului judetean/Consiliului General al Municipiului Bucuresti, in cazul invatamantului special, consiliului reprezentativ al parintilor, precum si consiliului elevilor desemnarea reprezentantilor, in termen de 10 zile lucratoare de la data solicitarii. In cazul unitatilor de invatamant in care exista clase cu invatamant in limba materna, directorul va solicita consiliului reprezentativ al parintilor sa desemneze si un reprezentant al parintilor elevilor care invata la clasele cu invatamant in limba materna. In mod similar se procedeaza si in unitatile de invatamant cu predare in limbile minoritatilor nationale in cadrul carora functioneaza si clase cu predare in limba romana.”

3. La articolul 7 alineatul (1), dupa litera d) se introduce o noua litera, litera e), cu urmatorul cuprins:  
„e) reprezentantul elevilor, care a implinit varsta de 18 ani, este ales prin vot secret de catre toti elevii unitatii de invatamant, alegerile fiind organizate de catre consiliul elevilor. Consiliul National al Elevilor alaturi de asociatiile reprezentative ale elevilor elaboreaza procedura privind alegerea reprezentantului elevilor in consiliul de administratie al unitatii de invatamant preuniversitar, care va fi ulterior aprobata de catre Ministerul Educatiei si Cercetarii Stiintifice.”

4. La articolul 10, alineatul (12) se modifica si va avea urmatorul cuprins:  
„(12) Reprezentantul elevilor, care a implinit varsta de 18 ani, participa cu drept de vot la toate sedintele consiliului de administratie. In situatiile in care la nivelul unitatii de invatamant nu exista elevi care au implinit varsta de 18 ani, reprezentantul elevilor este desemnat de consiliul elevilor si participa cu statut de observator la sedintele consiliului de administratie, fiind convocat obligatoriu de  
presedintele consiliului de administratie la sedintele in care se dezbat problematici privind elevii.”

**Art. II.** - Directia generala management si retea scolara din cadrul Ministerului Educatiei si Cercetarii Stiintifice, inspectoratele scolare si unitatile de invatamant preuniversitar duc la indeplinire prevederile prezentului ordin.

**Art. III.** - Prezentul ordin se publica in Monitorul Oficial al Romaniei, Partea I.

Ministrul educatiei si cercetarii stiintifice,  
Sorin Mihai Cimpeanu

Bucuresti, 23 iulie 2015.  
Nr. 4.621.